ОБАВЕШТЕЊЕ О УВИДУ

У ЈЕДИНСТВЕНИ БИРАЧКИ СПИСАК- ДЕО ЗА ПОДРУЧЈЕ

ОПШТИНЕ КЛАДОВО

На основу члана 14. став 1 и члана 15. Закона о јединственом бирачком списку („Сл. гласник РС“, број 104/2009 и 99/2011), и тачака 9 и 10 Упутства за спровођење Закона о јединственом бирачком списку („Сл. гласник РС“, број 15/2012, 88/2018, 67/2020, 40/2021 и 90/2021 и 16/2022), а у вези са Одлуком о расписивању избора за одборнике скупштине градова и општина у Републици Србији (“Сл. гласник РС 22/2022“) Општинска управа Кладово, **ИЗЛАЖЕ НА УВИД ДЕО ЈЕДИНСТВЕНОГ БИРАЧКОГ СПИСКА  ЗА ПОДРУЧЈЕ ОПШТИНЕ КЛАДОВО.**

Део Јединственог бирачког списка за територију општине Кладово на основу кога ће се 03. априла 2022.године одржати избори за одборнике Скупштине општине Кладово, изложен је у седишту Општинске управе Кладово - Одељењу за управне и заједничке послове, Кладово, улица Краља Александра 35, канцеларија број  22.

Увид у део Јединственог бирачког списка врши се путем рачунарске опреме уношењем јединственог матичног броја грађана у циљу провере да ли је грађанин уписан у бирачки списак и

да ли су подаци тачни.

Захтеви за промене у делу  Јединственог бирачког списка грађанин са пребивалиштем на територији општине Кладово, могу поднети Општинској управи Кладово у времену од 07,00 до 15,00 сати сваког радног дана и у нерадне дане од 10:00 до 14:00 сати најкасније до дана закључења бирачког списка 19. марта 2022. године до 24:00 сати.

Од проглашења изборне листе, право на увид и подношење захтева за промене у бирачком списку има и подносилац изборне листе или лице које он овласти, по истом поступку по коме то право имају и грађани. Уз захтев се прилаже овлашћење и потребни докази.

После закључења бирачког списка 31. марта 2022. године у 24:00 сати (најкасније 72 сата пре данаодређеног за одражавње избора) грађани и подносилац проглашене изборне листе или лице које оно власти могу захтев за промене у Јединственом бирачком списку поднети Министарству државнеуправе и локалне самоуправе непосредно или преко Општинске управе Кладово.

У поступку вршења увида у бирачки списак лице овлашћено за ажурирање бирачког списка, лице за пружање техничке подршке Општинске управе Кладово и овлашћено лице предлагача  дужни су да поступају у складу са законом којим се уређује заштита података о личности.

Увид у бирачки списак може се извршити и електронским путем на званичној интернет страници Министарства државне управе и локалне самоуправе https://upit.birackispisak.gov.rs , уношењем података о јединственом матичном броју грађана и регистарског броја личне карте.

Бирачи који су први пут стекли право и бирачи који закључно са 03. априлом 2022.године стичу пунолетство, бирачи који су променили адресу становања, као и бирачи који на задњим изборима нису могли да гласају из разлога неевидентирања истих у Јединствени бирачки списак, потребно је да обавезно изврше проверу веродостојности свог уписа, уз обавезно подношење важеће личне карте на увид.

Оригинални документ можете преузети овде.